5 जुलाई को जयपुर में बीजेपी महिला मोर्चा का प्रदर्शन, सरकार पर अपराध के आकड़ें छिपाने का आरोप
विधानसभा चुनावों के नज़दीक आने के साथ ही बीजेपी हर मोर्चे पर सरकार को घेरने की रणनीति के तहत काम कर रही हैं। पिछले माह जयपुर में भ्रष्टाचार के मुद्दे पर बीजेपी ने बड़ा प्रदर्शन किया था। वहीं अब जुलाई माह में बीजेपी महिला अत्याचार
विधानसभा चुनावों के नज़दीक आने के साथ ही बीजेपी हर मोर्चे पर सरकार को घेरने की रणनीति के तहत काम कर रही हैं। पिछले माह जयपुर में भ्रष्टाचार के मुद्दे पर बीजेपी ने बड़ा प्रदर्शन किया था। वहीं अब जुलाई माह में बीजेपी महिला अत्याचार से जुड़े मुद्दे पर बड़ा प्रदर्शन करने जा रही है।
इस प्रदर्शन की अगुवाई बीजेपी का महिला मोर्चा करेगा। 5 जुलाई को होने वाले इस प्रदर्शन में महिला मोर्चे की कार्यकर्ता थाली बजाकर गहलोत सरकार को जगाने का काम करेगी। प्रदर्शन को लेकर भाजपा की राष्ट्रीय मंत्री और प्रदेश सह-प्रभारी विजया राहटकर ने कहा कि महिला मोर्चा की कार्यकर्ता थाली नाद के जरिए कुंभकरणीय नींद में सोई गहलोत सरकार को जगाने का काम करेगी।
उन्होंने कहा कि इस समय प्रदेश में महिला अत्याचार चरम पर हैं। महिलाओं के खिलाफ अपराधों में राजस्थान नम्बर-1 पर हैं।
खाजूवाला व डूंगरपुर की घटना ने किया शर्मशार
विजया राहटकर ने कहा कि बीकानेर के खाजूवाला में दलित युवती से गैंगरेप व डूंगरपुर में प्रिंसिपल द्वारा बच्चियों के यौन शोषण की घटना ने प्रदेश को शर्मशार करने का काम किया हैं। उन्होंने खाजूवाला की घटना का जिक्र करते हुए कहा कि पुलिस को सुरक्षा का जिम्मा दिया गया है, लेकिन जब रक्षक ही भक्षक बन जाए तो किससे सुरक्षा की उम्मीद की जाए।
वहीं डूंगरपुर में प्रिंसिपल द्वारा 12 बच्चियों से यौन दुराचार और छेडछाड की घटनाओं ने प्रदेश को शर्मसार किया है। इन सभी घटनाओं को लेकर प्रदेशभर की महिलाओं में रोष व्याप्त है। उन्होंने कहा कि राजधानी में होने वाला यह प्रदर्शन गहलोत सरकार को उखाड़ फैंकने का काम करेगा।
अपराध के आकड़ें छिपा रही सरकार
प्रदेश में अपराध इस समय बड़ा सियासी मु्द्दा बना हुआ हैं। वहीं महिला अत्याचार पर बीजेपी लगातार सरकार को घेर रही हैं। सांसद दीया कुमारी ने सरकार पर अपराध के आंकड़े छिपाने का आरोप लगाया हैं। सांसद दीया कुमारी ने कहा कि पिछले छह माह से राजस्थान पुलिस अपराध के आंकड़ें जारी नही कर ही हैं। यह सब चुनावी साल के चलते जानबूझकर किया जा रहा हैं।
उन्होंने कहा कि प्रदेश की कानून व्यवस्था को संभालना गृहमंत्री के जिम्मे होता है और गृह मंत्री की जिम्मेदारी मुख्यमंत्री अशोक गहलोत के पास है। ऐसे में अब सरकार आंकड़े छिपाकर अपना बचाव करने की कोशिश कर रही है। लेकिन सरकार यह समझ ले कि आंकड़े छुपाने से कुछ होने वाला नहीं है। प्रदेश में बिगड़ी कानून व्यवस्था और महिला हिंसा का मुद्दा इस सरकार की वापसी करवाकर रहेगा।